আমলকি যে শুধু ভিটামিন সি-এর অভাব পূরণ করে তা নয়। ফলটি ওষুধ ও প্রসাধনীতেও ব্যবহার করা হয়। আমলকির রস যকৃত, পেটের রোগ, হাঁপানি, কাশি, বহুমূত্র, অজীর্ণ ও জ্বর সারাতে কাজ করে। আমলকির পাতার রস আমাশয় দূর করে। এছাড়াও আমলকির রসের শরবত জন্ডিস, চর্মরোগ, বদহজম ও কাশির জন্য উপকারী। শুকনা আমলকির কুচি এক কাপ পানিতে মিশিয়ে এক ঘণ্টা ভিজিয়ে রেখে পরে চটকে ছেঁকে প্রতিদিন পানি খেলে হজম শক্তি বৃদ্ধি পায় এবং বমিভাব কাটে।